open-index/open-wikipedia-markdown huggingface dataset:
Jyrki Nissinen

**Jyrki Nissinen** (s. 14. joulukuuta 1982 Vieremä) on suomalainen kuvataiteilija, sarjakuvapiirtäjä ja muusikko. Hän asuu ja työskentelee Helsingissä. 
 
Nissinen tekee enimmäkseen maalauksia ja sarjakuvia. Nissisen esikoisalbumin *Kiimaiset maantiesuolan imeskelijät* julkaisi Happy Horse Comics ry vuonna 2005. Vuonna 2007 Zum Teufel julkaisi *Vainajan velat* -omakustanteet kokoavan albumin *Nuolee kuin eläin sipsiä*. Nissisen *Borgtron*-sarjakuvalehden ensimmäinen numero julkaistiin 2006. Näitä ennen Nissinen on julkaissut omakustanteita kuten *Vainajan velat* ja *Vierailuni italialaisessa kodissa* -sarjat. Nissisen sarjakuvien tunnusmerkiksi ovat muodostuneet karkea mustavalkoinen piirrosjälki ja ajoittain hillitön, ajoittain tarkoituksellisen kuivakka, todellisuuden rajoja hipova juonen kuljetus.

Nissinen on toiminut kurssiopettajana Limingan taidekoulussa. Soolotuotantonsa ohella Nissinen on vaikuttanut yhtyeissä Seksihullut, Laskettuaika ja Gunpowder Power and Gold. Hän räppää Bemböle Cassettesin BMXT Mixtapeilla nimellä **Kultamuna**. 

## Bibliografia
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

;Borgtron
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Diskografia
* *Miten nauhotus toimii?* (kasetti, ?)
* Jumalan Ruoska: *Vieremä* (7" EP, 2001)
* Jumalan Ruoska: *Vasco da Gama* (CD, 2003)
* Jumalan Ruoska: *Flamenco Days* (CD, 2007)
* Jyrki Nissinen & Laskettuaika: *[[Jyrki Nissinen & Laskettuaika]]* (7" EP, 2007)
* Jyrki Nissinen & Laskettuaika: *[[Sitä se teettää]]* (7" EP, 2009)
* Seksihullut/Kakka-Hätä-77: Split (7" EP, 2008)
* Seksihullut: *Seksihullut* (7" EP, 2009)
* Seksihullut & Valium Kiharat: *Split* (7" EP, 2009)
* Gunpowder Power & Gold: *Wolf Under the Floor* (LP, 2010)

## Aiheesta muualla
* Jarkko Sikiö: Yli 10 000 koiran koiranäyttely Kvaak.fi 21.3.2009.
* Otto Sinisalo: Mutantin mielenmaisemat. Katuoja 19.2.2010.
* Jarkko Ambrusin: Ruutuja tosielämästä . *Iisalmen sanomat* 18.9.2010.
* Iikka Taavitsainen: Jyrki Nissinen piirtää yhä lapsuuden rentoudella . *Savon sanomat* 5.5.2014.
* Matti Komulainen: Jyrki Nissinen repii tabut varjoista päivänvaloon. *Turun sanomat* 10.7.2014.
* Oskari Onninen: Taiteilija Jyrki Nissinen: Seksi ja väkivalta ovat tärkeitä asioita. *Helsingin Sanomat* 26.7.2014.
Medellín

**Medellín** on kaupunki Kolumbiassa, kahdella miljoonalla asukkaallaan maan toiseksi suurin. Sitä ympäröivällä suurkaupunkialueella elää yli 3,5 miljoonaa ihmistä.

## Maantiede ja ilmasto
Kaupunki sijaitsee Aburrán laaksossa yli 1,5 kilometrin korkeudessa merenpinnasta. Sen läpi virtaa pohjoiseen Medellínjoki.

Medellinissä lämpötila ei paljoa vaihtele vuodenaikojen mittaan. Sadetta saadaan vuodessa keskimäärin lähes 3000 mm. Kuivin kuukausi on tammikuu, sateisin kuukausi huhtikuu.

## Historia
Ennen espanjalaisten tuloa jokilaaksossa asui useita intiaanikansoja. Ensimmäiset espanjalaiset kävivät alueella vuonna 1541. Vuonna 1616 he perustivat San Lorenzo de Aburrá-nimisen kaupungin, jonka nimi vaihdettiin vuonna 1676. Vuonna 1816 siitä tuli Antioquian pääkaupunki.

Kaupunki on alkanut kasvaa voimakkaasti vasta 1970-luvulla huomattavan teollistumisen myötä. Kaupungissa toimi 1990-luvun alkuun saakka vaikutusvaltainen Pablo Escobarin huumekartelli. Kaupungissa tehtyjen henkirikosten määrä putosi 80&nbsp;% vuosina 1991–2010. Kaupungissa toimii kuitenkin edelleen rikollisjoukkioita. Maaliskuussa 2013 Medellin valittiin Urban Land Instituten kilpailussa "maailman innovatiivisimmaksi kaupungiksi".

## Liikenne

Medellinissä on Kolumbian kehittynein joukkoliikenne. Sitä hoitavat maan ainoa metro sekä maanpinnan yläpuolella kulkeva "kaapelimetro". Vuonna 2011 yhteen köyhistä kaupunginosista rakennettiin 384 m korkeat liukuportaat helpottamaan asukkaiden liikkumista jyrkällä vuorenrinteellä.

## Urheilu
Medellinissä toimii Kolumbian vanhin jalkapalloseura, vuonna 1913 perustettu Deportivo Independiente Medellin eli DIM. Sen paikallisvastustaja on Atletico Nacional Medellin.

## Kuvasto

Tiedosto:Iglesia de Nuestra Iglesia de la Candelaria-Mede.JPG|*Basilica of Our Lady of Candelaria*
Tiedosto:Plazuela San Ignacio-Medellin-Colombia.JPG|San Ignacio Square
Tiedosto:La Alpujarra-Medellin.JPG|La Alpujarra Administrative Center
Tiedosto:Centro de Medellin- Colombia.JPG|Medellínin keskusta
Tiedosto:Biblioteca Publica Piloto-ArchivoFotografico.JPG|*Pilot Public Library*
Tiedosto:Cerro Nutibara-Navidad 2006-Medellin(1).JPG|Nutibara Hill joulukuussa
Tiedosto:Jardin Botanico-Lago-Medellin.jpg| Botanical Garden of Medellín
Tiedosto:Plazuela San Ignacio-ParaninfoUdeA.Medellin.JPG|Paraninfo University of Antioquia
Tiedosto:Estacion del Ferrocarril -patio-Medellin.JPG|*Antique Railway Station*
Tiedosto:Palacio de Bellas Artes-Medellin.JPG|Palace of the Fine Arts
Tiedosto:CongresosNegociosMedellín.jpg| International Center of Business CIC
Tiedosto:ImponenteBasílica.jpg|*Metropolitan Cathedral*
Tiedosto:Teatro Metropolitano-FachadaPosterior-Medellin.JPG|Metropolitan Theatre
Tiedosto:ParqueDeseos.jpg|Wishes Park
Tiedosto:ParquePiesDescalzos.jpg|Barefoot Park
Tiedosto:Estacion Estadio-Exterior(2)-Medellin.JPG|Estadio station
Tiedosto:Parque Explora. from Metrostation Universidad, Medellín.jpg|Parque Explora
Tiedosto:Pueblito Paisa-Medellin.JPG|Pueblito Paisa
Tiedosto:Universidad EAFIT-Bloque 38.jpg|EAFIT University
Tiedosto:Ruta N medellin.JPG|Hewlett-Packardin pääkonttori


## Lähteet

## Aiheesta muualla
Lehti (blogi)

**Lehti** on blogi, jonka perusti vuonna 2004 joukko silloisia jyväskyläläisiä journalistiikan opiskelijoita. Lehden uutiset tekevät pilaa ajankohtaisista tapahtumista ja liittävät näihin historiallisia ja fiktiivisiä hahmoja kuten Suuren Cthulhun, joka on ehdokkaana milloin missäkin vaaleissa.

Lehti-uutisia on julkaistu Jyväskylän Ylioppilaslehdessä vuodesta 2005 alkaen. Lisäksi Lehti toimitti Noin seitsemän uutiset -segmentin YLE Extra -kanavalla esitettyyn Extra Large -ohjelmaan. Syksyllä 2010 Lehti tuotti Ylelle kymmenosaisen nettivideosarjan.

Lehdellä on monia yhtymäkohtia satiiriseen amerikkalaiseen The Onion -verkkolehteen. Sen huumori on varsin samanlaista kuin entisessä Pahkasiassa.

Eräässä artikkelissaan Lehti kertoi yhdysvaltalaisrepublikaanien väittäneen John Kerryä ihmissudeksi. Tieto päätyi totena Pohjalaisen sivuille Lisäksi City-lehden haastattelussa rap-artisti Pikku G:ltä kysyttiin Matti Vanhasen räppärinimestä ”MC Massey Ferguson”.

Lehti ilmoitti 12. maaliskuuta 2008 julkaisevansa lehdestä ensimmäisen paperiversion, nimellä Aikakaus-Lehti. Hanke toteutui, kun ennakkotilausten arvo nousi fundable.com -sivuston kautta tehdyn varainkeruun avulla yli 5000 dollariin. Ensimmäinen Aikakaus-Lehti ilmestyi marraskuussa 2008. Vuonna 2009 Aikakaus-Lehti ilmestyi kerran ja vuonna 2010 kolme kertaa.

Huhtikuussa 2009 Yhtyneet Kuvalehdet vaati Aikakaus-Lehden vetämistä pois myynnistä, koska se loukkaa Suomen Kuvalehden tavaramerkkiä. 

Lehden toimittajien kirjoittama Rakas vuosikirja ilmestyi lokakuussa 2009. Sitä seurasi marraskuussa 2010 julkaistu Rakas almanakka.

## Lähteet

## Aiheesta muualla
* Lehti
* Noin seitsemän uutiset YouTubessa
Kazimierz Marcinkiewicz

**Kazimierz Marcinkiewicz** (s. 20. joulukuuta 1959 Gorzów Wielkopolski) on puolalainen poliitikko ja maan pääministeri 31. lokakuuta 2005 – 14. heinäkuuta 2006. Hän edustaa Laki ja oikeus -puoluetta (*Prawo i Sprawiedliwość*, *PiS*).

Marcinkiewicz on opiskellut fysiikkaa Wrocławin yliopistossa. Hän on työskennellyt koulunopettajana ja rehtorina kotikaupungissaan. Edellisessä parlamentissa toimi valtiovarainvaliokunnan puheenjohtajana. Marcinkiewiczia arveltiin vain väliaikaiseksi pääministeriksi marraskuun 2005 presidentinvaaleihin asti, mutta hän sai jatkaa myös presidentti Lech Kaczyńskin kaudelle.

Marcinkiewicz on harras katolilainen ja neljän lapsen isä. Häntä on luonnehdittu markkinataloushenkiseksi ja konservatiiviseksi. Hän lausui Newsweek-lehden Puolan-painoksen haastattelussa homoseksuaalisuuden leviämisen olevan uhka vapaudelle ja että valtion pitäisi puuttua siihen.

7. heinäkuuta 2006 Marcinkiewicz ilmoitti yllättäen eroavansa ja peruutti Kroatian matkansa. Syyksi epäiltiin puolueen sisäisiä erimielisyyksiä. Marcinkiewiczia seurasi pääministerinä presidentin identtinen kaksoisveli Jarosław Kaczyński.

## Lähteet
*Puolan tuleva pääministeri on tiukan konservatiivinen talousmies (HS)
*Puolan tuleva pääministeri: Homous luonnotonta (iltasanomat/STT)
Luettelo englanninkielisistä oopperoista

* Henry Purcell: ***[[Dido ja Aeneas]]***
* Georg Friedrich Händel: ***[[Hercules (ooppera)|Hercules]]***
* John Adams: ***[[Klinghofferin kuolema]]***
* Benjamin Britten: ***[[Peter Grimes]]***
* George Gershwin: ***[[Porgy ja Bess]]***
* John Blow: ***[[Venus ja Adonis]]***

## Katso myös
*Luettelo oopperoista laulukielen mukaan
Oni (Georgia)

**Oni** () on kaupunki Onin piirikunnassa Ratša-Letškhumi ja Kvemo Svanetin hallintoalueella Georgiassa. Kaupungissa on vuoden 2014 väestönlaskennan mukaan 2&nbsp;656 asukasta ja se on piirikuntansa keskus. Kaupunki sijaitsee Rioni-joen vasemmalla rannalla syvässä laaksossa yli 800 metriä merenpinnan yläpuolella.

## Historia

Nykyisen Onin alueella on ollut asutusta jo pronssikaudelta saakka. Arkeologia on paljastanut esineistöä Kolkhiin kulttuurin ajalta, erityisesti kokoelman kolkhislaisia kolikoita 500–200-luvuilta ennen ajanlaskun alkua. Oni esiintyy kirjoituksissa ensimmäisen kerran 1400-luvulla, vaikka legendan mukaan kaupungin perusti myyttinen 100-luvulla eaa. hallinnut kuningas Parnadžom. Oni sijaitsee Pohjois-Kaukasukselta, Kartlista ja Imeretistä sekä eteläisestä Ratšasta tulevien kulkureittien risteyskohdassa, ja se kehittyi tyypilliseksi myöhäiskeskiaikaiseksi kauppakaupungiksi, josta Imeretin kuninkaat ja Ratšan prinssit kiistelivät. Kaupunki liitettiin Venäjän keisarikuntaan vuonna 1801, ja vuonna 1846 siitä tehtiin Ratšan piirikunnan keskus. Neuvostoliiton aikana kaupunki liitettiin ympäröivien kylien kanssa Onin piirikunnaksi, jota hallitaan nykyisin osana Ratša-Letškhumi ja Kvemo Svanetin aluetta.

Viime vuosikymmeninä Oni on kärsinyt maanjäristyksistä ja sarjasta lumivyöryjä. Erityisen raju maanjäristys iski alueelle 29. huhtikuuta 1991. Maanjäristyksen voimakkuus oli 6,9 Richterin asteikolla, joten se oli voimakkain Kaukasuksella koskaan mitattu maanjäristys, ja se aiheutti merkittäviä vahinkoja Onin infrastruktuurille.

Neuvostoliiton hajoamisen jälkeisestä muuttoliikkeestä huolimatta Onissa elää yhä historiallinen georgianjuutalainen yhteisö, Georgian kolmanneksi suurin Tbilisin ja Kutaisin jälkeen. Onin kaupungissa on 1880-luvulla rakennettu synagoga.  

Onissa ja sen ympäristössä on useita historiallisia monumentteja, mukaan lukien keskiaikaisten linnoitusten raunioita ja kirkkoja. Suosittu kylpylä, Šovi, sijaitsee noin 30 kilometrin päässä Onista Suuren Kaukasuksen etelärinteillä. Ratšan alueellisessa museossa Onin kaupungissa on 14&nbsp;000 esineen kokoelma, johon kuuluu arkeologista, etnografista, numismaattista ja luonnonhistoriallista esineistöä, kuvataidetta, historiallisia dokumentteja, käsikirjoituksia ja kirjoja.

## Lähteet

## Aiheesta muualla
Satškheren piirikunta

**Satškheren piirikunta** () on piirikunta Imeretin hallintoalueella Georgian länsiosassa. Piirikunnassa on 37&nbsp;775 asukasta ja sen pinta-ala on 973 neliökilometriä. Sen keskus on Satškheren kaupunki.

Piirikunta sijaitsee Imeretin itäosassa. Satškheren kaupunki on Qvirila-joen varrella ja sinne johtaa sivurata Zestaponista Tbilisin ja Potin väliseltä rautatieltä. Skhvitorin kylässä on Satškheren paikallismuseo ja paikkakunnalla syntyneelle runoilijalle Akaki Tseretelille omistettu museo.

## Lähteet

## Aiheesta muualla
Luettelo ranskankielisistä oopperoista

Tämä on **luettelo [[Ranskan kieli|ranskankielisistä]] [[Ooppera|oopperoista]] ja [[Operetti|opereteista]]**.

* Kaija Saariaho: *[[Adriana mater]]*
* Jean-Baptiste Lully: *[[Armide (Lullyn ooppera)|Armide]]*
* Hector Berlioz: *[[Béatrice et Bénédict]]*
* Jacques Offenbach: *[[La belle Hélène]]*
* Hector Berlioz: *[[Benvenuto Cellini (ooppera)|Benvenuto Cellini]]*
* Georges Bizet: *[[Carmen]]*
* Claude Debussy: *[[Pelléas et Mélisande]]*
* Jules Massenet: *[[Cendrillon]]*
* Jules Massenet: *[[Chérubin]]*
* Charles Gounod: *[[Cinq-Mars]]*
* Gioachino Rossini: *[[Le Comte Ory]]*
* Antonio Salieri: *[[Les Danaïdes]]*
* Jean-Philippe Rameau: *[[Dardanus (Rameau)|Dardanus]]*
* Francis Poulenc: *[[Les Dialogues de Carmélites]]*
* Daniel-François-Esprit Auber: *[[Le domino noir]]*
* Giuseppe Verdi: *[[Don Carlos]]*
* Jules Massenet: *[[Don Quichotte]]*
* Maurice Ravel: *[[Lumottu lapsi]]*
* Charles Gounod: *[[Faust (Gounod’n ooppera)|Faust]]*
* Hector Berlioz: *[[Faustin tuomio]]*
* Georges Bizet: *[[Helmenkalastajat]]*
* Maurice Ravel: *[[L'heure espagnole]]*
* Jacques Offenbach: *[[Hoffmannin kertomukset]]*
* André Campra: *[[Idoménée]]*
* Kaija Saariaho: *[[Kaukainen rakkaus]]*
* Léo Delibes: *[[Lakmé]]*
* Gustave Charpentier: *[[Louise (ooppera)|Louise]]*
* Francis Poulenc: *[[Les Mamelles de Tirésias]]*
* Jules Massenet: *[[Manon (ooppera)|Manon]]*
* Marc-Antoine Charpentier: *[[Médée]]*
* Ambroise Thomas: *[[Mignon (ooppera)|Mignon]]*
* Charles Gounod: *[[Mireille]]*
* Daniel-François-Esprit Auber: *[[La Muette de Portici]]*
* Jacques Offenbach: *[[Orfeus manalassa]]*
* Jean-Philippe Rameau: *[[Platée]]*
* Jacques Offenbach: *[[Robinson Crusoë]]*
* Édouard Lalo: *[[Le roi d'Y's]]*
* Emmanuel Chabrier: *[[Le roi malgré lui]]*
* Charles Gounod: *[[Romeo ja Julia (Gounod’n ooppera)|Romeo ja Julia]]*
* Gaetano Donizetti: *[[Rykmentin tytär]]*
* Olivier Messiaen: *[[Saint François d'Assise]]*
* Charles Gounod: *[[Sapho (Gounod’n ooppera)|Sapho]]*
* Camille Saint-Saëns: *[[Simson ja Delila (Saint-Saënsin ooppera)|Simson ja Delila]]*
* Jules Massenet: *[[Thaïs]]*
* Hector Berlioz: *[[Troijalaiset]]*
* Jules Massenet: *[[Werther]]*
* Gioachino Rossini: *[[Wilhelm Tell (ooppera)|Wilhelm Tell]]*

## Katso myös
*Luettelo oopperoista laulukielen mukaan
Mika Tiivola

**Carl Mikael Augustinus ”Mika” Tiivola** (30. lokakuuta 1922 Lappeenranta – 13. huhtikuuta 1994 Helsinki) oli Suomen Yhdyspankin pitkäaikainen pääjohtaja.

## Elämä
Tiivola oli koulutukseltaan valtiotieteiden maisteri ja lainopin kandidaatti. Hän oli suorittanut aktiiviupseerin tutkinnon Kadettikoulussa vuonna 1943 ja oli sotilasarvoltaan majuri. Hän sai ministerin arvon vuonna 1988.

Suomen Yhdyspankin toimitusjohtajana hän toimi vuosina 1966–1970 ja pääjohtajana vuosina 1970–1988. Suomen suurimman pankin, Yhdyspankin, pääjohtajana Tiivola toimi pankkihistorian suurimman muutoksen aikana 1980-luvulla, jolloin rahoitusmarkkinat vapautettiin ja pankkiliiketoiminta muutti muotoaan ulkomaisen kilpailun vyöryessä Suomeen. 1980-luvulla Tiivola oli myös Nokia Oyj:n hallituksen puheenjohtaja SYP:n ollessa yhtiön suurin omistaja.

Tiivolan pääjohtajakaudella Yhdyspankki pääsi ensimmäisenä suomalaisena pankkina harjoittamaan varsinaista pankkitoimintaa Amerikan mantereella hankkiessaan huhtikuussa 1985 entisen New Yorkissa Yhdysvalloissa toimineen osakkuuspankkinsa kokonaan omistukseensa. Marraskuussa 1985 Yhdyspankki nousi Suomen suurimmaksi pankiksi ostaessaan Helsingin Osakepankin ja sulauttaessaan sen itseensä.

Tiivola osallistui Elinkeinoelämän valtuuskunnan (EVA) perustamiseen ja toimi sen varapuheenjohtajana vuosina 1975–1976 ja puheenjohtajana vuosina 1976–1988. Syksyllä 1981 Tiivola ja EVA:n toimitusjohtaja Max Jakobson ajoivat läpi päätöksen, jonka mukaan EVA ei asettuisi tulevassa presidentinvaalissa tukemaan ketään tiettyä ehdokasta. Linjanvetoa vastusti EVA:n sisällä voimakas ”punaisten vuorineuvosten” ryhmittymä, joka ajoi uudeksi presidentiksi Suomen Pankin virkaatekevää pääjohtajaa Ahti Karjalaista. Tiivolan ja Jakobsonin linjaukseen vaikutti toisaalta pääministeri Mauno Koiviston ylivoimainen kansansuosio, toisaalta Jakobsonin ministerineuvos Viktor Vladimirovilta saama tieto, jonka mukaan Neuvostoliitto ei tulisi puuttumaan presidentin valintaan.

## Yksityiselämä
Tiivola pelasi nuoruudessaan jääpalloa Helsingin IFK:ssa. Maalivahtina pelannut Tiivola kuului joukkueeseen, kun HIFK voitti Suomen mestaruuden vuosina 1939 ja 1941.

Tiivola menehtyi nopeasti edenneeseen haimasyöpään vuonna 1994. Tiivolan toinen puoliso vuodesta 1975 oli kauppaneuvos Satu Tiivola.

## Kunniamerkit
* Suomen Leijonan ritarikunnan suurristi
* Vapaudenristin ritarikunnan 4.luokan risti miekkojen ja tammenlehvien kera.
* Ruotsin Kuninkaallisen Pohjantähden ritarikunnan 1. luokan komentajamerkki 
* Norjan Pyhän Olavin ritarikunnan 1. luokan komentajamerkki 
* SPR:n ansiomitali
* VSS ansioristi

## Lähteet

## Kirjallisuutta
*
* Poukka, Pentti: *Ei ainoastaan rahasta: Pankkimies muuttuvassa Suomessa.* Helsinki: Otava, 1987. .

## Aiheesta muualla
*
FK Lokomotiv Moskova

**FK Lokomotiv Moskova** () on moskovalainen jalkapalloseura. 

Seura on perustettu vuonna 1923 nimellä *"Lokakuun vallankumouksen seura"*. Vuonna 1931 nimi muutettiin *Kazankaksi*, ja nykyisen nimensä seura sai vuonna 1936.

Lokomotiv on voittanut Venäjän mestaruuden vuosina 2002, jolloin se lopetti Moskovan Spartakin huikean mestaruusputken, ja 2004, ja kaudella 2017/18. Venäjän cupin Lokomotiv on voittanut vuosina 1996, 1997, 2000, 2001, 2007, 2015, 2017 ja 2019. Kakkossijalle se on sijoittunut Venäjän pääsarjassa vuosina 1995, 1999, 2000, 2001 ja 2019, sekä kolmossijalle vuosina 1994, 1998, 2005 ja 2006. Venäjän supercupin joukkue voitti vuosina 2003, 2005 ja 2019. Neuvostoaikoina Lokomotiv voitti cupin vuosina 1936 ja 1957.

## Entisiä valmentajia

*  Slaven Bilić
*  Anatoli Byšovets
*  Vladimir Eštrekov
*  Juri Krasnožan
*  Leonid Kutšuk
*  Slavoljub Muslin
*  Rašid Rahimov
*  Juri Sjomin

## Lähteet

## Aiheesta muualla
*Virallinen sivu
Muistivuoto

**Muistivuoto** on tyypillinen ohjelmointivirhe, jossa tietokoneohjelma ei vapauta varaamaansa muistia kun sitä ei enää tarvita. Kun muistivuotoa sisältävää ohjelman osaa suoritetaan riittävän monta kertaa, voi vapaa muisti loppua, mikä aiheuttaa ohjelmiston kaatumisen. Joissakin ohjelmointikielissä, kuten Javassa, on automaattinen roskienkerääjä, joka pyrkii vapauttamaan ohjelmiston varaamia resursseja ohjelman uusiokäyttöön. Tällaista automaattista roskienkerääjää ei ole kuitenkaan esimerkiksi C:ssä ja C++:ssa. Se voidaan toteuttaa olemassa olevilla kirjastoilla tai toteuttaa itse ohjelman päättyessä kirjoittamalla kaikkien muuttujien päälle nollia. Muistin yli- ja alivuototilanteet on myös hyvä ottaa huomioon.

## Ongelman välttäminen
Muistivuodon havaitsemista varten voidaan tehdä testiohjelma, joka suorittaa jotakin funktiota useita kertoja peräkkäin. Jos ohjelma kaatuu koko ajan samassa suoritusvaiheessa, saatetaan havaita muistivuotoa aiheuttava koodin ongelmakohta. Olemassa olevan koodin voi myös tutkia sekä kaupallisilla, että ilmaisilla työkaluilla, esimerkiksi IBM Rational Purify, BoundsChecker, Valgrind, Insure++ ja memwatch ovat joitakin suosituimpia C- ja C++-kielen muistivuodon virheidenjäljitysohjelmia.

## Muistin yli- ja alivuototilanne
Muistin ylivuototilanteessa kirjoitetaan kirjoitettavaksi tarkoitetun alueen yli, esimerkiksi kirjoittamalla kymmenen tavua viiden tavun alueelle. Muistin alivuototilanteessa sijoitetaan muuttuvaksi määritellyn alueen keskelle merkki alueen päättymisestä, minkä on tarkoitus ilmoittaa konekielisen ohjeistuksen alkamisesta.

## Yksinkertainen C-kielinen esimerkki
Tämä ohjelma havainnollistaa muistivuotoa.

```c
int main(void)
 {
    char* string1 = malloc(50);
    char* string2 = malloc(50);
    scanf("%s", string2);
    string1 = string2; 
              /* Tässä string1:n varaama muisti kadotetaan.
              *  Se ei osoita mihinkään muistialueeseen,
              *  joten sitä ei voida eksplisiittisesti vapauttaa.
              */
    free(string2); /* Tämä toimii. */
    free(string1); /* Muistivuoto! Yritetään vapauttaa muistia 
                      joka on jo kertaalleen vapautettu, 
                      ja string1:lle varattu muisti jää vapauttamatta.*/
    return 0;
 
 }
```
Luettelo tšekinkielisistä oopperoista

Tämä on **luettelo tšekinkielisistä [[Ooppera|oopperoista]]**.

* Antonín Dvořák: *[[Dimitri (ooppera)|Dimitri]]*
* Antonín Dvořák: *[[Rusalka (ooppera)|Rusalka]]*
* Leoš Janáček: *[[Jenůfa]]*
* Leoš Janáček: *[[Herra Broučekin seikkailut]]*
* Leoš Janáček: *[[Kohtalo (ooppera)|Kohtalo]]*
* Leoš Janáček: *[[Kuolleesta talosta]]*
* Leoš Janáček: *[[Ovela kettu]]*
* Leoš Janáček: *[[Pocátek románuk]]*
* Leoš Janáček: *[[Šárka]]*
* Leoš Janáček: *[[Tapaus Makropulos]]*
* Leoš Janáček: *[[Ukonilma (Janáček)|Ukonilma]]*
* Bohuslav Martinů: *[[Julietta]]*
* Bedřich Smetana: *[[Myyty morsian]]*

## Katso myös
*Luettelo oopperoista laulukielen mukaan
Luettelo saksankielisistä oopperoista

Tämä on **luettelo tunnetuista saksankielisistä [[Ooppera|oopperoista]] ja [[Operetti|opereteista]]**.

* Richard Strauss: ***[[Arabella]]***
* Richard Strauss: ***[[Ariadne Naksoksessa]]***
* Peter Cornelius: ***[[Der Barbier von Bagdad]]***
* Louis Spohr: ***[[Faust (Spohrin ooppera)|Faust]]***
* Richard Strauss: ***[[Elektra (ooppera)|Elektra]]***
* Carl Maria von Weber: ***[[Euryanthe]]***
* Heinrich Marschner: ***[[Hans Heiling]]***
* Franz Schubert: ***[[Fierrabras]]***
* Robert Schumann: ***[[Genoveva]]***
* Engelbert Humperdinck: ***[[Hannu ja Kerttu (ooppera)|Hannu ja Kerttu]]***
* Franz Lehár: ***[[Hymyn maa]]***
* Franz Lehár: ***[[Iloinen leski]]***
* Louis Spohr: ***[[Jessinda]]***
* Richard Wagner: ***[[Jumalten tuho]]***
* Karl Müller-Berghaus: ***[[Die Kalewainen in Pochjola]]***
* Kurt Weill: ***[[Kerjäläisooppera]]***
* Richard Wagner: ***[[Lentävä hollantilainen (ooppera)|Lentävä hollantilainen]]***
* Johann Strauss nuorempi: ***[[Lepakko (operetti)|Lepakko]]***
* Richard Wagner: ***[[Lohengrin]]***
* Alban Berg: ***[[Lulu]]***
* Friedrich von Flotow: ***[[Martha (ooppera)|Martha]]***
* Johann Strauss nuorempi: ***[[Mustalaisparoni]]***
* Franz Lehár: ***[[Mustalaisrakkautta]]***
* Richard Strauss: ***[[Nainen ilman varjoa]]***
* Carl Maria von Weber: ***[[Oberon (ooppera)|Oberon]]***
* Richard Wagner: ***[[Parsifal (ooppera)|Parsifal]]***
* Richard Wagner: ***[[Reininkulta]]***
* Richard Strauss: ***[[Ruusuritari]]***
* W. A. Mozart: ***[[Ryöstö Seraljista]]***
* Richard Strauss: ***[[Salome (ooppera)|Salome]]***
* Richard Wagner: ***[[Siegfried (ooppera)|Siegfried]]***
* W. A. Mozart: ***[[Der Schauspieldirektor]]***
* Bernd Alois Zimmermann: ***[[Die Soldaten]]***
* Carl Maria von Weber: ***[[Taika-ampuja]]***
* W. A. Mozart: ***[[Taikahuilu]]***
* Richard Wagner: ***[[Tannhäuser]]***
* E. T. A. Hoffmann: ***[[Undine (Hoffmannin ooppera)|Undine]]***
* Albert Lortzing: ***[[Undine (Lortzingin ooppera)|Undine]]***
* Richard Wagner: ***[[Valkyyria (ooppera)|Valkyyria]]***
* Heinrich Marschner: ***[[Der Vampyr]]***
* Johann Strauss nuorempi: ***[[Wieniläisverta]]***
* Albert Lortzing: ***[[Der Wildschütz]]***
* Otto Nicolai: ***[[Windsorin iloiset rouvat (ooppera)|Windsorin iloiset rouvat]]***
* Alban Berg: ***[[Wozzeck]]***

## Katso myös
*Luettelo oopperoista laulukielen mukaan
Meistriliiga

**Meistriliiga** on Viron miesten jalkapallon korkein sarjataso. Meistriliigassa pelaa kymmenen joukkuetta nelinkertaisen sarjan, ja liigan voittaja on Viron mestari. Meistriliigan katsojakeskiarvo oli kaudella 2006 vain 166, suosituimmallakin joukkueella alle 300. Mutta kymmenen vuotta myöhemmin (2016) yleisökeskiarvo oli hieman noussut; vastaavat luvut olivat 248 ja 388. Osa joukkueista on ammattilaisjoukkueita ja osa puoliammattilaisjoukkueita.

Helmikuusta 2013 alkaen liiga on tunnettu myös nimellä **Premium liiga** panimoyritys A. Le Coqin kanssa tehdyn sponsorisopimuksen myötä.

Meistriliiga on  sijalla 49. Kauden voittaja pääsee Mestarien liigan toiselle karsintakierrokselle sekä sarjan toinen ja kolmas joukkue Eurooppa-liigan ensimmäiselle karsintakierrokselle. Sarjan viimeinen putoaa Esiliigaan ja toiseksi viimeinen joutuu pudotuspeleihin Esiliigan toiseksi tulleen joukkueen kanssa. Eniten mestaruuksia on voittanut FC Flora, jolla on 15 mestaruutta.

## Joukkueet kaudella 2026
Seuraavat joukkueet pelaavat kaudella 2026 Viron pääsarjassa:

## Mestarit

* 1992: Norma (1.)
* 1992/93: Norma (2.)
* 1993/94: Flora (1.)
* 1994/95: Flora (2.)
* 1995/96: Lantana (1.)
* 1996/97: Lantana (2.)
* 1997/98: Flora (3.)
* 1998: Flora (4.)
* 1999: Levadia (1.)

* 2000: Levadia (2.)
* 2001: Flora (5.)
* 2002: Flora (6.)
* 2003: Flora (7.)
* 2004: Levadia (3.)
* 2005: TVMK (1.)
* 2006: Levadia (4.)
* 2007: Levadia (5.)
* 2008: Levadia (6.)

* 2009: Levadia (7.)
* 2010: Flora (8.)
* 2011: Flora (9.)
* 2012: Kalju (1.)
* 2013: Levadia (8.)
* 2014: Levadia (9.)
* 2015: Flora (10.)
* 2016: Infonet (1.)
* 2017: Flora (11.)

* 2018: Kalju (2.)
* 2019: Flora (12.)
* 2020: Flora (13.)
* 2021: Levadia (10.)
* 2022: Flora (14.)
* 2023: Flora (15.)
* 2024: Levadia (11.)
* 2025: Flora (16.)

## Katso myös
* Viron jalkapallon sarjajärjestelmä
* Luettelo jalkapallon Viron mestaruuden voittaneista joukkueista

## Lähteet
W. C. Fields

**W. C. Fields** (oik. **William Claude Dukenfield**, 29. tammikuuta 1880 Darby, Pennsylvania – 25. joulukuuta 1946 Pasadena, Kalifornia) oli yhdysvaltalainen koomikko, joka esiintyi ensin vaudevillessa ja teatterissa, ja vuodesta 1930 alkaen äänielokuvissa.

Fields oli yksi aikansa suosituimmista elokuvakoomikoista. Hänen todellisuutta vastaava roolihahmonsa tunnetaan nasaaliäänestään, epäsosiaalisuudestaan ja persoudestaan alkoholille.

## Elämä ja ura
Fields syntyi vuonna 1880 Pennsylvaniassa. Hän muutti pois kotoa 18-vuotiaana ja aloitti uran vaudevillessa koomisena jonglöörinä. Fields kiersi vaudevillen mukana maailmaa ja esiintyi muun muassa Pariisin Folies Bergèressä. Liityttyään Ziegfeld Follies -ryhmään vuonna 1915 hän lisäsi esitykseensä myös sanallista huumoria. Fields esiintyi Folliesissa vuoteen 1921 saakka ja satunnaisesti sen jälkeen aina vuoteen 1925 asti. Hänen roolisuorituksensa Broadway-musiikkikomediassa *Poppy* (1923) teki hänestä tunnetun näyttelijän.

Fields oli aloittanut mykkäelokuvissa esiintymisen jo vuonna 1915. Hänen elokuvauransa lähti kuitenkin varsinaisesti käyntiin vasta äänielokuvan tulon myötä lyhytelokuvalla *The Golf Specialist* (1930). Vuosina 1932–1933 Fields esiintyi neljässä Mack Sennettin lyhytkomediassa, joissa hän viimeisteli elokuvakoomikon hahmonsa.

Vuosina 1933–1938 Fields teki Paramountille sarjan hyvin menestyneitä pitkiä elokuvia. Fields sai kirjoittaa useimpien elokuviensa käsikirjoitukset itse. Hän esitti joko leuhkaa huijarityyppiä tai vaimonsa nalkutuksesta kärsivää aviomiestä. Hänen hahmonsa olivat persoja alkoholille, puhuivat karkeuksia eivätkä voineet sietää lapsia tai koiria.

Fieldsin alkoholismi ja sairastelu johtivat siihen, että Paramount jätti hänet vuonna 1938. Esiinnyttyään välillä suositussa radio-ohjelmassa *The Chase and Sanborn Hour* Fields toipui niin, että pystyi jatkamaan näyttelemistä Universalilla vuodesta 1939 alkaen. Hän ehti tehdä vielä muutaman menestyskomedian ennen kuolemaansa vuonna 1946.

## Lähteet

## Aiheesta muualla

*
Kai Nurminen

**Kai Nurminen** (s. 29. maaliskuuta 1969 Turku) on entinen suomalainen jääkiekkoilija, joka on tunnettu erityisesti kovana maalintekijänä. Hänet tunnettiin vaarallisesta rannelaukauksesta, josta hän sai lempinimen ”Kultaranne”. Syyskuussa 2008 Nurminen ilmoitti lopettavansa pelaajauransa.

Suurimmat saavutukset hän saavutti Turun Palloseurassa, jossa hän voitti kaksi mestaruutta ja teki henkilökohtaisen piste-ennätyksensä jääkiekon SM-liigassa: tehopisteet 41+37=78 kaudelta . Samaisen kauden päätteeksi Nurminen palkittiin kultaisella kypärällä.

Nurminen pelasi ammattilaisuransa aikana Ruotsin Elitserienissä HV71:ssä ja Frölundassa, NHL:ssä Los Angeles Kingsissä ja Minnesota Wildissa, IHL:ssa Cleveland Lumberjacksissa, Sveitsin liigassa Davosissa sekä SM-liigassa TPS:n lisäksi HPK:ssa ja Jokereissa, missä hän oli pettymys TPS-kausiin verrattuna. Kaudeksi  hän palasi jälleen Turun Palloseuraan ja pelasi siellä aina vuoteen 2007 asti, kunnes siirtyi kaudeksi  jälleen HPK:hon. Kausi oli Nurmiselle vaikea, sillä hän kärsi loukkaantumisista.

## Uran jälkeen
Nurminen on toiminut vuodesta 2010 lähtien liikenneopettajana. Hän tarjoaa opetusta niin moottoripyöriin, kuorma-autoihin kuin henkilöautoihinkin. Hän toimii myös varapuheenjohtajana SM-liiga Alumnissa.

## Tilastot

## Lähteet

## Aiheesta muualla
* Kai Nurminen nhlfinns.com:ssa
Baritonitorvi

**Baritonitorvi** tai pelkkä baritoni (,  tai *euphonium*, joka on tarkasti ottaen hieman eri soitin) on vaskisoitinperheen baritoniääni. Se muistuttaa eniten tuubaa. Baritonitorven ääniala on oktaavin tuuban äänialaa korkeampi ja se on myös tuubaa pienikokoisempi. Soittimen toinen nimi *eufonium* tulee kreikasta ja tarkoittaa kauniisti soivaa.

## Historia
Baritonitorvi on kehittynyt Adolphe Saxin saxhorn-soittimista samalla tavalla tuuban kanssa. Maakohtaisia eroja on. Niin sanotut saksalaiset baritonitorvet eli munabaritonit ovat ovaalinmuotoisia, sylinteriventtiilisiä ja ääneltään terävämpiä, yhdysvaltalaiset soittimet taas ovat pumppuventtiilisiä, laajamensuurisempia ja tummempia ääneltään. Brittiläinen perinne suosii  pumppuventtiilisiä ja raskaampia mutta samalla hieman pienempiä instrumentteja.
Baritonitorvea kutsutaan myös keisaritorveksi Venäjän keisari Aleksanteri III:n mukaan, joka oli innokas baritoninsoiton harrastaja.

## Soittimen rakenne
Baritonitorvi on rakenteeltaan tuuban kaltainen. Siinä on yleensä neljä venttiiliä, ja se on viritykseltään oktaavin B-vireistä trumpettia matalampi. Baritonitorvelle kirjoitetaan useimmiten joko transponoidulle diskanttiavaimelle tai transponoimattomalle bassoavaimelle. Soittimen ääniala on noin iso fis– c3. Baritonitorven ääni on pehmeä ja pyöreä. Suukappale on samankokoinen kuin pasuunan suukappale.

## Eufonium
Useissa maissa baritonitorvi ja eufonium on luokiteltu eri soittimiksi, joiden suurin ero on lähinnä putken muodossa: Eufoniumin putki avautuu kartiomaisesti kuten tuubassa, minkä ansiosta eufoniumin ääni on baritonitorvea tummempi ja pehmeämpi.

## Käyttö
Baritonitorvi ei kuulu sinfoniaorkesterin vakiosoittimiin, eikä sinfonisessa materiaalissa sille ole kovin paljon käyttöä. Kuuluisia esimerkkejä baritonitorven käytöstä sinfoniaorkesterissa ovat esimerkiksi Richard Straussin Don Quixote ja Ein Heldenleben, sekä Gustav Holstin Planeetat. Puhallinorkestereissa baritonitorvea käytetään laajasti.

## Aiheesta muualla

*
Mikojan-Gurevitš MiG-3

**Mikojan-Gurevitš** **MiG-3** (Микоян-Гуревич МиГ-3) on Neuvostoliiton toisen maailmansodan aikainen hävittäjälentokone ja yksi maan parhaista luokassaan. Se oli kehitetty MiG-1-hävittäjästä pyrkimyksenä korjata edeltäjänsä huonoa ohjattavuutta.

## Tarkoitus ja käyttö
MiG-3 oli suunniteltu suurten korkeuksien hävittäjäksi. Se ei ollut edukseen matalissa ja keskikorkeuksissa, joissa ilmataistelut käytiin Venäjän taivaalla. Havaittuaan koneen puutteet ilmataistelussa lentäjät välttivät myös neuvostoliittolaisessa lentokoulutuksessa suosittua kaartotaistelua ja käyttivät niin sanottua heiluritaktiikkaa syöksy-tulitus-syöksy pois tai ylösveto saavutetulla nopeudella. Näin käytettynä nopeutta hyödyntämällä kone oli tehokas muun muassa Suomen ilmavoimien käyttämää Brewster F2A -hävittäjää vastaan.

Koneella oli taipumus kiertoon laskeuduttaessa – tämä johtui moottorin suuresta massasta suhteessa rungon pituuteen, mikä heikensi pituusvakavuutta. Tätä oli pyritty korjaamaan lisätyllä siiven V-kulmalla MiG-1:een verrattuna.

Maaliskuussa 1941 valmistui päivittäin kymmenen MiG-3-konetta. Saksan hyökättyä Neuvostoliittoon kesäkuussa 1941 valmiina oli 1&nbsp;200 MiG-3-hävittäjää.

Moskovan taistelussa MiG-3-hävittäjälentäjät saavuttivat runsaasti ilmavoittoja saksalaisista pommikoneista. Sodan pakottavassa yleistilanteessa koneeseen asennettiin myös kiskot RS-82-raketteja varten auttamaan maavoimien suorassa tukemisessa, vaikka kone ei soveltunutkaan rynnäkkötehtäviin. MiG-3:ia ammuttiin alas 1432. 

Konetta ei enää kehitetty, koska sen käyttämät Mikulin-moottorit varattiin Iljušin Il-2 -maataistelukoneen tuotantoon. Siinä kokeiltiin Švetsov AŠ-82 -tähtimoottoria, mutta tämä versio ei tarjonnut parempaa suorituskykyä kuin mitä samaa moottoria käyttävällä Lavotškin La-5:llä jo oli.

Pääosa MiG-koneista vedettiin pois etulinjan tehtävistä vuoden 1943 tienoilla. Tunnetuin tyypillä lentänyt on Aleksandr Pokryškin, joka oli liittoutuneiden johtava hävittäjä-ässä.

## Suomi ja MiG-3
Vuonna 1942 Suomi neuvotteli Saksan kanssa 22 MiG-3-sotasaaliskoneen ostamisesta. Koneet tilattiin joulukuussa 1942. Koneiden toimitukset viivästyivät, ja suomalaisten tiedusteltua toukokuussa 1943 syytä tähän saksalaiset ilmoittivat kone-erän tuhoutuneen ilmapommituksessa.

## Lähteet

## Aiheesta muualla
Afuchê

**Afuchê** on brasilialaista alkuperää oleva idiofoneihin kuuluva lyömäsoitin. Se on helistin, joka on yleensä tehty hedelmän tai kookospähkinän kuoresta, ja se päällystetään verkolla joka on tehty siemenistä. Soitinta käytetään erityisesti samba-musiikissa. Afuchên käyttö on nykyään harvinaistunut, mutta sen katsotaan olevan cabasa-nimisen soittimen edeltäjä.

## Lähteet
Kandi

**Kandi** tarkoittaa seuraavia asioita:

* kandidaatti, puhekielessä *kandi*, Suomen yliopistojen alempi korkeakoulututkinto
* Kandi, kaupunki Beninissä.
Ofikleidi

**Ofikleidi** on vaskipuhallinsoitin, jolle haettiin patentti vuonna 1810. Soitinta käytettiin tiettävästi ensimmäistä kertaa Gaspare Spontinin oopperassa *Olimpie* vuonna 1819. Ofikleidiä käyttivät myös mm. Felix Mendelssohn ja Hector Berlioz. Soittimen käyttö on harventunut 1900-luvun alusta lähtien.
Bachelor of Arts

**Bachelor of Arts** on kansainvälinen nimitys alemmalle korkeakoulututkinnolle. Tutkintonimikettä käytetään esimerkiksi Yhdysvalloissa, Kanadassa ja Isossa-Britanniassa. Sen lyhenne on B.A.

Se käsittää vapaat taidot, tieteen tai molemmat sisältävät tutkinnot.

## Lähteet
The Game (Queenin albumi)

**The Game** on Queen-yhtyeen 30. kesäkuuta 1980 julkaisema albumi. Se oli Queenin ensimmäinen levy, jossa käytettiin syntetisaattoreita. Albumin kappaleet "Play The Game", "Save Me", "Another One Bites the Dust" ja "Crazy Little Thing Called Love" julkaistiin myös singleinä. 

## Kappaleet
#
#
#
#
#
#
#
#
#
#
Vuonna 1991 uudelleenjulkaistu Hollywood Recordsin CD-versio sisältää myös bonusraidan:


## Kokoonpano

*Freddie Mercury - laulu, koskettimet, rytmikitara
*Brian May - kitara
*John Deacon - basso
*Roger Taylor - rummut

## Singlet

* *[[Crazy Little Thing Called Love]]* (Mercury) / *Spread Your Wings (Live)* (May) – joulukuu 1979
* *[[Save Me (Queenin kappale)|Save Me]]* (May) / *Sheer Heart Attack (Live)* (Taylor) – tammikuu 1980
* *[[Play the Game]]* (Mercury) / *A Human Body* (Taylor) – kesäkuu 1980
* *[[Another One Bites the Dust]]* (Deacon) / *Dragon Attack* (May) – elokuu 1980
* *[[Need Your Loving Tonight]]* (Deacon) / *Rock It (Prime Jive)* (Taylor) – marraskuu 1980

## Julkaisuformaatit

Albumi julkaistiin alun perin vinyylilevynä ja c-kasettina. Vuonna 1986 albumi julkaistiin ensimmäisen kerran cd-levynä, ja uudelleen Mercuryn kuolinvuonna 1991 uudelleensovitetun bonuskappaleen kera. Vuonna 2003 levy julkaistiin Yhdysvalloissa audio-dvd:nä.

## Lähteet

## Aiheesta muualla
* Steve Pondin levyarvostelu ''Rolling Stone (Issue 326)''  18. syyskuuta 1980 
* Levyarvostelu sivustolla ''allmusic'' 
* Sivustolle ''Queen Archives'' koottuja levyarvioita:
** Washington Postissa julkaistu levyarvostelu 21. elokuuta 1980 
** NME:ssä julkaistu Paul Du Noyerin levyarvostelu 19. heinäkuuta 1980
Maisema-arkkitehti

**Maisema-arkkitehti** on ympäristösuunnittelun ammattilainen, jonka erikoisalana on maisema-arkkitehtuurin koko kenttä. 

Maisema-arkkitehdin tutkinto () on teknillistieteellinen yliopistossa suoritettava ylempi korkeakoulututkinto. Suomessa maisema-arkkitehteja kouluttaa Aalto-yliopiston Taiteiden ja suunnittelun korkeakoulun arkkitehtuurin laitos Espoossa. Suomalaiset maisema-arkkitehdit suorittavat ensin alemman korkeakoulututkinnon (tekniikan kandidaatti) ja sitten maisterivaiheen opinnot, joiden tutkintonimike on maisema-arkkitehti. Soveltuvan muun alan alemman korkeakoulututkinnon suorittaneet henkilöt voivat myös hakeutua suoraan maisema-arkkitehtuurin maisteriopintoihin. 

Opinnot voivat painottua yhdyskuntasuunnitteluun, maiseman suunnitteluun ja rakentamiseen tai maiseman suunnitteluun ja hoitoon. Jatkotutkintona maisema-arkkitehdit voivat suorittaa tekniikan lisensiaatin ja tekniikan tohtorin tutkinnot. 

Maisema-arkkitehdin päätavoitteena on löytää tasapaino maisema-arkkitehdin roolille toisaalta luonnon suojelijana ja ekologisten kysymysten asiantuntijana, toisaalta maiseman taiteellisena suunnittelijana. Maisema-arkkitehti pyrkii sovittamaan ihmisen ja luonnon toimintaa toisiinsa, luomaan uutta maisemaa ja hoitamaan vanhaa. 

Maisema-arkkitehtuurissa tarkastelun kohteena on ihmisen ympäristö kokonaisuudessaan ulottuen ympäristönsuojelun ja maan käytön kysymyksistä aina kaupunkiaukioiden ja katujen suunnitteluun asti. Maisemasuunnitelma voi olla piha- tai puutarhasuunnitelma, mutta yhtä hyvin kokonaisen kunnan kattava viherverkoston suunnitelma.

**Esimerkkejä maisema-arkkitehdin tehtävistä**: 
* alueidenkäytön suunnittelu eri kaavatasoilla 
* maisemaselvitykset sekä ympäristövaikutusten arviointi 
* viheralueiden ja puistojen sekä katujen ja aukioiden suunnittelu 
* maisemanhoito 
* pihojen ja puutarhojen suunnittelu 
* liikenneympäristöjen suunnittelu 
* historiallisten puistojen ja puutarhojen restaurointisuunnittelu 
* hautausmaiden suunnittelu 
* kulttuurimaiseman ja arvokkaiden maisema-alueiden käytön ja hoidon suunnittelu 
* maisemavaurioalueiden kunnostussuunnittelu 
* maisemaan ja ympäristöön liittyvä tutkimus ja asiantuntijatehtävät 

## Lähteet

## Aiheesta muualla
* Suomen maisema-arkkitehtiliitto
* Suomen rakennustaiteen museo - Puutarha- ja maisema-arkkitehtuuri
* 
* Maisema-arkkitehtuurin tutkinto-ohjelma, TKK
Kastraattilaulaja

**Kastraattilaulaja** on mieslaulaja, jolta on tämän sopraano- tai alttoäänen säilyttämiseksi kastraatiossa poistettu molemmat kivekset. Leikkaamattomilla miehillä kivesten tuottamat sukupuolihormonit aiheuttavat normaalisti murrosiässä äänenmurroksen. Kastraatti kasvaa keholtaan aikuisen mittoihin, mutta hänellä on ikuisesti alle murrosikäisen pojan ääni, sillä kurkunpää jää esipuberteettiseen tilaan. Kastraatit ovat siis eunukkeja. Kastraattilaulajissa yhdistyi nais- ja lapsityypillinen korkea ääni ja miehen keuhkojen tilavuus sekä miehen lihasvoima.

Kastraattilaulajia tehtiin Italiassa vuosisatojen ajan, koska naisten ei annettu laulaa kirkossa kristillisessä Italiassa. Kirkkokuorot täytettiin tästä kiellosta johtuen miespuolisilla. Selitykseksi on tarjottu Apostoli Paavalin Raamatusta löytyvää mainintaa siitä, että naisten tulee olla hiljaa. Kastraattilaulajat olivat erityisesti italialainen ilmiö; siellä tapa aloitettiin 1500-luvun lopulla. Alkusysäyksen tapa sai Rooman Sikstuksen kappelin monimutkaisen kirkkomusiikin tarpeista. Toisen sysäyksen tapa sai 1600-luvulla oopperan tarpeista. Pojat kastroitiin 7&ndash;9&nbsp;vuoden ikäisinä. Kastraatit olivat 1600- ja 1700-lukujen eurooppalaisessa musiikkielämässä hyvin yleisiä ja nauttivat usein suurta arvostusta. Sikstuksen kappelissa kastraattilaulajat lauloivat vuoteen 1903 asti.

Historian kuuluisimmat kastraattilaulajat ovat Farinelli, Senesino ja Caffarelli. Käytäntö kiellettiin myöhemmin, ja viimeinen kastraattilaulaja, Alessandro Moreschi, kuoli vuonna 1922. Moreschi on ainoa kastraattilaulaja, jonka äänestä on tallenteita, sillä hän ehti eläessään levyttää. Moreschin tallenteista hänen ääntään on kuvailtu sopraanoääneksi, joka on hieman paksumpi kuin yleensä naisilla. Tunnetuimmista kastraattilaulajista Farinellia on kuvailtu sopraanoksi ja Senesinoa sekä Caffarellia altoiksi (mezzosopraano).

Kastraatioperinteen kieltämisen jälkeen vanhaa musiikkia esittäessä on tullut ongelmaksi se, miten alun perin sopraano- tai alttoäänille kirjoitetut miesroolit tulisi miehittää. 1900-luvulla oli pitkään tyypillistä, että kastraattiosat transponoitiin tavallisille miesten äänialoille. Myöhemmin on tullut vallalle näkemys, että äänialan muuttaminen rikkoo kappaleen rakenteen. Tämä on tärkeää esimerkiksi barokin oopperoiden rakkausduetoissa, jotka usein oli kirjoitettu samalle äänialalle. Siksi nykyään kastraattiosissa käytetään mieluummin naislaulajaa tai kontratenoria. Tosin falsetin käyttäminen tuottaa erilaisen soinnin kuin alkuperäinen kastraattiääni.

## Katso myös
*Sopranista
*Kontratenori

## Lähteet

## Aiheesta muualla

*Viimeinen kastraattilaulaja Alessandro Moreschi laulaa *Yle Elävä arkisto*.
Maanmittari

**Maanmittarilla** tarkoitetaan henkilöä, joka suorittaa maanmittausta tai jolla on alan koulutus.

Tällaisia henkilöitä valmistuu useista kouluista eri asteilta ja nimikkeillä. Ammattioppilaitoksesta valmistuu kartoittajia. Ammattikorkeakoulusta valmistuneista käytetään nimeä maanmittausinsinööri (AMK). Aikaisemmin on valmistunut myös maanmittausteknikoita ja maanmittausmekaanikoita. Lisäksi alaa opetetaan Teknillisessä korkeakoulussa.

Maanmittarin työtehtävät voivat liittyä kartoituksen lisäksi esimerkiksi kaukokartoitukseen, geodesiaan, kiinteistö- tai paikkatieto-asioihin.

## Suomen varhaiset maanmittarit
Vuonna 1628 Kuningas Kustaa II Adolf antoi valtakunnan päämatemaatikko Andreas Bureukselle tehtäväksi maantieteellisten karttojen laatimisen nykyisen Suomen alueesta. Tästä alkoi maanmittaustoiminta Suomessa. Buren kouluttamat maanmittarit kartoittivat vuodesta 1633 alkaen muun muassa tärkeitä kauppareittejä ja tekivät karttoihinsa merkintöjä maatilojen veronkantokyvystä ja alueen luonnonvaroista.

## Katso myös

* Maanmittarikilta
*Manttaali

## Lähteet
Ritariperhonen

**Ritariperhonen** (*Papilio machaon*) on apollo- ja ritariperhosten (Papilionidae) heimoon kuuluva päiväperhoslaji. Se on yksi Suomen suurimmista päiväperhosista.

## Koko ja ulkonäkö
Ritariperhosen siipien kärkiväli on 7,6–9,3 cm. Yläpuolelta se on pääasiassa keltaisen ja mustan kirjava. Takasiivissä on myös sinistä ja punaiset täplät. Pitkät kapeat kannukset takaosassa ovat ritariperhoselle ja sen lähisukulaisille tunnusomaiset.

Lajin toukka on täysikasvuisena vihreä ja siinä on mustaoransseja kuvioita.

Kotelovaiheessa ritariperhonen näyttää käpristyneeltä lehdeltä.


Chenille de Grand porte queue (macaon).jpg|Ritariperhosen toukka
(MHNT) Papilio machaon - Chęciny (Mazovie) - Poland - male dorsal.jpg| ♂ 
(MHNT) Papilio machaon - Chęciny (Mazovie) - Poland - male ventral.jpg| ♂   △
Papilio machaon MHNT CUT 2013 3 11 Cahors Female.jpg|♀ 


## Levinneisyys
Ritariperhosen levinneisyysalue on huomattavan laaja. Se kattaa suuren osan Eurooppaa ja Aasiaa. Lisäksi ritariperhosta tavataan Pohjois-Afrikassa ja Pohjois-Amerikan länsi- ja keskiosissa. Suomessa sitä esiintyy koko maassa pohjoisimpaan Lappiin asti.

## Elinympäristö ja ravinto
Ritariperhosta tavataan vuoristoisilla alueilla ja rannikkoseuduilla. Sen tyypillisimpiä elinympäristöjä ovat kosteikot, kukkaniityt, metsänreunat ja suot.

Toukkavaiheessa ritariperhosen on syötävä runsaasti sarjakukkaiskasveja, kuten karhunputkea, kerätäkseen kylliksi energiaa nahanluonteja ja lopullista muodonmuutosta varten. Lyhyillä, vahvoilla leuoillaan se jauhaa ravintokasvin lehtiä useiden päivien ajan miltei tauotta. Nautittu kasviaines sisältää myrkyllisiä yhdisteitä, jotka kerääntyvät toukan ruumiiseen ja suojaavat sitä linnuilta ja muilta pedoilta.

Aikuinen ritariperhonen käyttää ravinnokseen mettä.

## Lisääntyminen
Naaras munii munansa erilaisten sarjakukkaisten tuoreimmille lehdille, etenkin luhtasuoputkelle ja karhunputkelle. Ritariperhosen munat ovat vaaleanvihreitä, sileitä ja läpimitaltaan noin 1&nbsp;mm.

## Lähteet

## Aiheesta muualla
*
*LuontoPortti: Ritariperhonen (''Papilio machaon'')
*Suomen Perhoset: Ritariperhonen
*Iltalehti: Ritariperhonen (''Papilio machaon'') 
*UniProt, Taxonomy: Papilio machaon 
*Pherobase: Semiochemicals of Papilio machaon, the Old world swallowtail 
*University of Michigan, Animal Diversity Web (ADW): Papilio machaon
Shamisen

**Shamisen** () eli **samisen** on banjon tapainen japanilainen kolmikielinen kielisoitin. Sen edeltäjä on kiinalainen sanxian. Shamisenin esimuoto, käärmeennahkakalvoinen *jabisen* (蛇皮線) kulkeutui Okinawalta päin Japaniin 1560-luvulla. Lukuisten rakenteellisten muutosten jälkeen soitin saavutti kansansuosion. Sillä säestettiin kansanlauluja, runonlaulantaa ja sen soiton opiskelu kuuluu yhä geishojen perusopetukseen. Shamisen on myös yksi tärkeimmistä kabukiteatterin soittimista. 

## Rakenne

Käyttötarkoituksen mukaan shamisenin rakenne voi hieman vaihdella. *Nagauta*-shamisen (長唄三味線) on ohutkaulainen ja suhteellisen kevytrakenteinen. *Gidayū*-shamisenin (義太夫三味線) kaula on paksumpi ja kaikukoppa hieman isompi. Koillis-Japanissa kehittynyt Gidayu-shamisenia muistuttava melko painavarakenteinen *tsugaru*-shamisen (津軽三味線) on nykyään nuorisonkin keskuudessa varsin suosittu.

Soittimen kaikukoppa on parikymmentä senttiä pitkä neliömäinen "rumpu", ja se on valmistettu neljästä punaveripihkapuun eli padouk-puun (*Pterocarpus macrocarpus*) kappaleesta. Kaula on hyvin ohut ja kolmisen kertaa kaikukoppaa pitempi. Erikoista pitkän kaulan rakenteessa on, että kuljettamisen helpottamiseksi se voidaan liitoskohtien kohdalta katkaista kolmeen osaan ja tarvittaessa taas koota ennalleen. Halpojen harjoitussoittimien kaula on tehty yhdestä puusta, eikä siinä ole liitoskohtia. Soittimen kokonaispituus on noin 94 senttiä. Kaula on valmistettu intianpalisanterista tai punaisesta santelipuusta. Harjoitussoittimien kaula on tavallisesti pehmeämpää padoukia. Perinteisesti shamisenin kaikukopan kalvot ovat kissan tai koiran nahkaa, mutta nykyään valmistetaan myös synteettisiä kalvoja. Shamisenin kielet on yleensä tehty silkistä ja nykyään varsinkin ylin kieli myös nailonista. Viritystapit on valmistettu tavallisesti eebenpuusta (mustapuu = Diospyros-lajit), josta myös viulun otelauta ja viritystapit yleisimmin valmistetaan. Soitinta soitetaan bachi-nimisellä puisella, norsunluusta valmistetulla tai muovisella kämmenessä pidettävällä isolla plektralla, jota pidellään niin, että pikkusormi ja peukalo jäävät yhdelle, muut sormet plektran kahvan toiselle puolelle. Vasemman käden peukalonhankaan pujotetaan virkattu tai muusta neulekudoksesta valmistettu suojus, jotta kämmen liukuisi pehmeästi kaulaa pitkin asemien vaihdoissa. 

Tiedosto:Bachi compare.JPG|Bacheja eri tyyppisiä shamiseneja varten.
Tiedosto:Fukucho playing shamisen.jpg|Bachi käytössä.


## Ääni

Shamisenin ääni muistuttaa hieman banjon sointia, mutta sawarin ansiosta soittimen ääni kuulostaa myös intialaisen sitarin ääneltä. Shamisenin 1. ja 2. kieli ylittävät kaulan yläpäässä yläsatulan, mutta alin kieli ohittaa sen. Alinta kieltä näppäiltäessä tai sen resonoidessa muiden kielten äänen kanssa se koskettaa virityskotelon reunaa ja muodostaa surisevan äänen. Shamisenin yleisimmät viritykset tunnetaan nimillä: honchōshi (本調子), ni-agari (二上がり) ja san-sagari (三下がり).

## Katso myös
* Yoshida Brothers

## Lähteet

## Aiheesta muualla

* Chie Hanawa & Shamisen, Penang Island Jazz Festival 2005
Maria-Gamla Stan

**Maria-Gamla Stan** oli yksi Tukholman kunnan kaupunginosa-alueista (*stadsdelsområde*). Se sijaitsi sisäkaupungissa (*Innerstaden*). Kaupunginosa-alue lakkasi olemasta 1. tammikuuta vuonna 2007 kun se ja Katarina-Sofian kaupunginosa-alue yhdistyivät uudeksi Södermalmin kaupunginosa-alueeksi.

Vuonna 2004 Maria-Gamla Stanissa oli noin 62&nbsp;000 asukasta, ja sen pinta-ala oli 4,62 km². Kaupunginosa-alueeseen kuuluivat kaupunginosat Gamla stan, Riddarholmen, Långholmen, Reimersholme ja osa Södermalmia (Götgatanin länsipuolelle jäävät osat). Lisäksi Maria-Gamla Staniin kuului Årstan kaupunginosaan kuuluva saariryhmä Årsta holmar.
Kylmähaude

**Kylmähaude** auttaa tyrehdyttämään esimerkiksi viisaudenhampaan poiston aiheuttamaa verenvuotoa ja laskemaan toimenpiteestä aiheutuvaa turvotusta. Kylmähauteeksi kelpaa jääpussi, kylmävesikääre tai vaikka pakastevihannespussi. Hauteen ympärille kuitenkin kannattaa laittaa ohut pyyhe, ettei saa paleltumaa. Samasta syystä kylmähaudetta ei pidä pitää ihoa vasten puolta tuntia kauempaa yhdellä kertaa. Kylmähauteen lisäksi puoli-istuva asento auttaa verenvuodon tyrehdyttämisessä. Ei kuitenkaan kannata käydä täysin makaavaan asentoon, ettei verenvuoto aiheuta tukehtumisvaaraa. 

## Muita käyttötarkoituksia
### Urheiluvammat
Urheilun jälkeen lihaksia voi särkeä niin, että täytyy käyttää kylmähaudetta.

## Katso myös
* Lämpöhaude